ДОГОВОР

Днес, **…………………. 2018** г. в гр. София между:

1. **НАЦИОНАЛНА АГЕНЦИЯ ЗА ПРОФЕСИОНАЛНО ОБРАЗОВАНИЕ И ОБУЧЕНИЕ,** София, бул. "Цариградско шосе" №125, ЕИК 130273618, представлявана от инж. Емилияна Михайлова Димитрова - Председател, наричан по-долу за краткост **ВЪЗЛОЖИТЕЛ**, от една страна и

2. **……………….,** София ……., ул. “……..” No ……….., ЕИК ………….., представлявана от ……………………, наричан по-нататък **ИЗПЪЛНИТЕЛ**, от друга страна

се подписа настоящият договор за следното:

## І. ПРЕДМЕТ НА ДОГОВОРА

* + - 1. С настоящия договор сключен в изпълнение на Рамковото споразумение за периода 2016 – 2019 година, Конкретното споразумение за 2018 година и Гoдишната работна програма за 2018 година на НАПОО като представител на РеферНет за България ВЪЗЛОЖИТЕЛЯТ възлага, а ИЗПЪЛНИТЕЛЯ приема да извърши “Дизайн, отпечатване и доставка на промоционални материали ”, като:
* Изготви дизайн на промоционални материали и делегатски пакети, съобразен с изискванията на ВЪЗЛОЖИТЕЛЯ;
* Съгласува с Възложителя изделията преди изработването/закупуването им;
* Закупи необходимите материали и помощни средства;
* Брандира промоционалните материали за популяризиране на ReferNet мрежата в България за 2018г.;
* Достави на адреса на ВЪЗЛОЖИТЕЛЯ в посочено от Възложителя помещение готовите промоционални материали за популяризиране на ReferNet мрежата в България за 2018г.
	+ - 1. Промоционалните материали, съобразени с изискванията на ВЪЗЛОЖИТЕЛЯ, представени подробно в Приложение 1 (оферта на Изпълнителя) са както следва:

2.1. Делегатски пакети брандирани, включващи 4 изделия – 150 бр.

2.2. Промоционални материали – изделия – 4 вида изделия по 150 бр.

3. За изработването и доставката на изделията по т.1.1 на настоящия договор ВЪЗЛОЖИТЕЛЯТ се задължава да изплати на ИЗПЪЛНИТЕЛЯ общата сума в размер на
8340,80 лв. (осем хиляди триста и четиридесет лева и 80 ст.) без ДДС.

1. Изплащането ще се осъществи след подписване на двустранен приемо-предавателен протокол за извършената доставка.
2. ВЪЗЛОЖИТЕЛЯТ следва да изплати на ИЗПЪЛНИТЕЛЯ сумите за УСЛУГАТА по настоящия договор със банков превод по сметката на изпълнителя.

**Банкова сметка на Изпълнителя:**

**Банка: …**

**Банков код: …**

**Банкова сметка: …..**

## ІІ. ПРАВА И ЗАДЪЛЖЕНИЯ НА ИЗПЪЛНИТЕЛЯ

1. ИЗПЪЛНИТЕЛЯТ се задължава да отпечата и достави изделията в срок 2 седмици след като получи заявка от ВЪЗЛОЖИТЕЛЯ
2. ИЗПЪЛНИТЕЛЯТ не носи отговорност за фактически, граматически и стилови грешки в съдържанието, предоставено от ВЪЗЛОЖИТЕЛЯ.
3. ИЗПЪЛНИТЕЛЯТ се задължава да не разгласява факти, относно съдържанието на този договор, както и информация, решения и данни, представляващи търговска тайна, които са им станали известни при или по повод осъществяване предмета на този договор.
4. ИЗПЪЛНИТЕЛЯТ има право да получи договореното в настоящия договор възнаграждение в посочените срокове и при посочените условия.

**ІІІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ:**

1. ВЪЗЛОЖИТЕЛЯТ се задължава да заплаща дължимите по договора суми за осъществяване на УСЛУГАТА, при условията и в сроковете, определени в настоящия договор.
2. ВЪЗЛОЖИТЕЛЯТ се задължава да предоставя на ИЗПЪЛНИТЕЛЯ информация за принципите, изискванията, предпочитанията и нуждите, с които трябва да бъдат съобразени творческите проекти на ИЗПЪЛНИТЕЛЯ.
3. ВЪЗЛОЖИТЕЛЯТ се задължава да предоставя необходимите за извършването на УСЛУГАТА материали в удобен за ИЗПЪЛНИТЕЛЯ вид, а именно текстове и изображения на цифров носител, във вид на файл за персонален компютър заедно със заявката (всяко забавяне от страна на ВЪЗЛОЖИТЕЛЯ е за негова сметка).
4. ВЪЗЛОЖИТЕЛЯТ се задължава да потвърждава одобрението и приемането на завършените етапи от реализацията на услугата.
5. ВЪЗЛОЖИТЕЛЯТ се задължава да не разгласява факти, относно съдържанието на този договор, както и информация, решения и данни, представляващи търговска тайна, които са им станали известни при или по повод осъществяване предмета на този договор, както и да осигурят неразгласяването им от свои служители, които могат да ги използват само по предмета на този договор при извършване на служебната си дейност.
6. ВЪЗЛОЖИТЕЛЯТ има право във всеки един момент от изпълнението на договора да бъде осведомяван за качеството и срока на изпълнение на дейностите по договора, без с това да пречи на текущата дейност на ИЗПЪЛНИТЕЛЯ.
7. ВЪЗЛОЖИТЕЛЯТ има право да предоставя насоки и изисквания във всеки момент от реализацията на УСЛУГАТА.

###### ІV. ДРУГИ УСЛОВИЯ

1. Ако при приемането на изработеното от ИЗПЪЛНИТЕЛЯ се установи, че същото има недостатъци, ВЪЗЛОЖИТЕЛЯТ има право да поиска отстраняването им за сметка на ИЗПЪЛНИТЕЛЯ.
2. Настоящият договор влиза в сила от момента на неговото подписване.
3. Договорът може да бъде прекратен преди изтичане на срока му в следните случаи:
	1. По взаимно съгласие на страните, изразено в писмена форма.
	2. При възникване на обективна невъзможност (непреодолима сила или случайно събитие) за изпълнение на поетите задължения,
	3. В резултат на действия или актове на Компетентни държавни органи, които водят до ограничаване правомощията или функциите на която и да било от страните.
4. За всички неуредени в този договор въпроси се прилага действащото в Република България законодателство.
5. Възникналите спорове относно изпълнението на този договор се уреждат чрез преговори между страните, а когато това се окаже невъзможно - се отнасят за разрешаване от компетентния съд.
6. Изменения и допълнения на този договор могат да се правят само по взаимно и писмено споразумение между страните.
7. Всички протоколи, приложения и допълнителни споразумения към този договор са неразделна част от него.
8. Настоящият договор се състави и подписа в два еднакви екземпляра, по един за всяка от страните.

**Договарящи:**

|  |  |
| --- | --- |
| **Възложител:** | **Изпълнител:** |
| инж. Емилияна Димитрова Председател на НАПОО | **……………………………………………****……………………………………………** |
|  |  |
|  |  |
|  |  |
|  |  |
|  |  |
|  |  |